CELEX: 62017CA0107
Language: el
Date: 2018-07-25 00:00:00
Title: Υπόθεση C-107/17: Απόφαση του Δικαστηρίου (τέταρτο τμήμα) της 25ης Ιουλίου 2018 [αίτηση του Lietuvos Aukščiausiasis Teismas (Λιθουανία) για την έκδοση προδικαστικής αποφάσεως] — «Aviabaltika» UAB κατά «Ūkio bankas» AB, υπό εκκαθάριση (Προδικαστική παραπομπή — Οδηγία 2002/47/ΕΚ — Εκτέλεση των συμφωνιών παροχής χρηματοοικονομικής ασφάλειας — Κίνηση διαδικασίας αφερεγγυότητας κατά του ασφαλειολήπτη — Επέλευση του γεγονότος που συνεπάγεται την αναγκαστική εκτέλεση της ασφάλειας — Συνυπολογισμός της χρηματοοικονομικής ασφάλειας στην πτωχευτική περιουσία — Υποχρέωση ικανοποιήσεως των απαιτήσεων κατά προτεραιότητα από το ποσό της χρηματοοικονομικής ασφάλειας)

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/13
            
         
      Απόφαση του Δικαστηρίου (τέταρτο τμήμα) της 25ης Ιουλίου 2018 [αίτηση του Lietuvos Aukščiausiasis Teismas (Λιθουανία) για την έκδοση προδικαστικής αποφάσεως] — «Aviabaltika» UAB κατά «Ūkio bankas» AB, υπό εκκαθάριση
      (Υπόθεση C-107/17) (1)
      
      ((Προδικαστική παραπομπή - Οδηγία 2002/47/ΕΚ - Εκτέλεση των συμφωνιών παροχής χρηματοοικονομικής ασφάλειας - Κίνηση διαδικασίας αφερεγγυότητας κατά του ασφαλειολήπτη - Επέλευση του γεγονότος που συνεπάγεται την αναγκαστική εκτέλεση της ασφάλειας - Συνυπολογισμός της χρηματοοικονομικής ασφάλειας στην πτωχευτική περιουσία - Υποχρέωση ικανοποιήσεως των απαιτήσεων κατά προτεραιότητα από το ποσό της χρηματοοικονομικής ασφάλειας))
      (2018/C 328/14)
      Γλώσσα διαδικασίας: η λιθουανική
      
         Αιτούν δικαστήριο
      
      Lietuvos Aukščiausiasis Teismas
      
         Διάδικοι στην υπόθεση της κύριας δίκης
      
      «Aviabaltika» UAB
      
         κατά
      
      «Ūkio bankas» AB, υπό εκκαθάριση
      
         Διατακτικό
      
      
                  1)
               
               
                  Το άρθρο 4, παράγραφος 5, της οδηγίας 2002/47/ΕΚ του Ευρωπαϊκού Κοινοβουλίου και του Συμβουλίου, της 6ης Ιουνίου 2002, για τις συμφωνίες παροχής χρηματοοικονομικής ασφάλειας, όπως τροποποιήθηκε με την οδηγία 2009/44/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, έχει την έννοια ότι επιβάλλει στα κράτη μέλη να θεσπίσουν νομοθεσία η οποία επιτρέπει στον ασφαλειολήπτη που έχει συνάψει συμφωνία εγγυοδοσίας με παροχή χρηματοοικονομικής ασφάλειας να ικανοποιήσει από το ποσό της ανωτέρω ασφάλειας την απορρέουσα από τη μη εκτέλεση των σχετικών οικονομικών υποχρεώσεων απαίτησή του, όταν το γεγονός που συνεπάγεται αναγκαστική εκτέλεση επέλθει μετά την κίνηση διαδικασίας αφερεγγυότητας εις βάρος του.
               
            
                  2)
               
               
                  Το άρθρο 4, παράγραφοι 1 και 5, της οδηγίας 2002/47, όπως τροποποιήθηκε με την οδηγία 2009/44, έχει την έννοια ότι δεν επιβάλλει στον ασφαλειολήπτη που έχει συνάψει συμφωνία εγγυοδοσίας με παροχή χρηματοοικονομικής ασφάλειας την υποχρέωση να ικανοποιήσει πρώτα από το ποσό της εν λόγω ασφάλειας την απαίτησή του η οποία απορρέει από τη μη εκπλήρωση των καλυπτόμενων από τη συμφωνία αυτή οικονομικών υποχρεώσεων.
               
            
         (1)  ΕΕ C 161 της 22.5.2017.